
Pravna fakulteta  
Komisija za tutorstvo 
Poljanski nasip 2 

1000 Ljubljana  
 
Na podlagi 16. člena Pravilnika o tutorstvu na Pravni fakulteti Univerze v Ljubljani (v nadaljevanju: PoTutPF), komisija za tutorstvo (v nadaljevanju: komisija) objavlja 
 

RAZPIS ZA KOORDINATORJA TUTORJEV NA PRAVNI FAKULTETI UNIVERZE V LJUBLJANI 
 

1. Predmet razpisa

Predmet razpisa je izbor koordinatorja tutorjev, ki ga bo na podlagi večinske podpore Zbora tutorjev imenovala prodekanja za študijske zadeve. Mandat koordinatorja tutorjev je dve leti.
 
Razpisuje se mesto za:
· koordinatorja tutorjev

Glede na Pravilnik o tutorstvu na Pravni fakulteti Univerze v Ljubljani so naloge koordinatorja tutorjev zlasti:
-vodenje sestankov tutorjev,
-svetovanje tutorjem pri njihovem delu,
-nadziranje delovanja tutorjev,
-zbiranje podatkov o delu vseh tutorjev, ki so potrebni za sestavo letnega poročila in
-priprava letnega poročila o izvedbi tutorstva.

2. Pogoji in kriteriji za izbor

Na razpis se lahko prijavijo kandidati, ki bodo v študijskem letu 2026/27 vpisani najmanj v 2. letnik 1. stopnje študija ali enovitega magistrskega študijskega programa ali v 1. letnik 2. stopnje na PF UL.
Koordinator tutorjev je lahko študent PF, ki je predhodno najmanj eno leto opravljal delo predmetnega ali uvajalnega tutorja.

3. Dokumentacija 

Prijava na razpis za koordinatorja tutorjev mora vsebovati:
· pravilno izpolnjen in podpisan obrazec za prijavo, vključno s soglasjem za objavo in obdelavo osebnih podatkov 
· življenjepis kandidata in kandidata za namestnika ter
· motivacijsko pismo kandidata in kandidata za namestnika s kratko obrazložitvijo prijave.

4. Izbirni postopek
 
Postopek se vodi v skladu z določbami Pravilnika o tutorstvu na PF UL. 

5. Rok in način oddaje prijav

Rok za zbiranje prijav je petek, 4. september 2026. 
 
Prijave, vložene po poteku prijavnega roka, bo komisija zavrgla.

Prijava šteje za popolno, če vsebuje vse zahtevane priloge in podatke, ki jih določa ta razpis.
 
Kandidati, ki ne bodo oddali popolne prijave, bodo pozvani k dopolnitvi prijave. Če kandidati prijave ne bodo dopolnili v roku, določenem v zahtevi za dopolnitev prijave, bo komisija njihove prijave zavrgla.  
 
Kandidati oddajo prijavno dokumentacijo osebno v referatu PF, preko e-pošte na naslov: milena.kastelic@pf.uni-lj.si ali priporočeno po pošti na naslov: Pravna fakulteta, Referat za 1. in 2. stopnjo, Poljanski nasip 2, 1000 LJUBLJANA s pripisom »Prijava za koordinatorja tutorje«.


ZAINTERESIRANI KANDIDATI, KI SE NAMERAVAJO PRIJAVITI DO KONCA ROKA, NAJ SE PRELIMINARNO (zgolj z mailom; ni potrebno dodajati dokumentacije) prijavijo na ales.novak@pf.uni-lj.si  zaradi PREDSTAVITVE KANDIDATUR, KI BO POTEKALA NA ZBORU TUTORJEV V PONEDELJEK, 31.8. 2026 OB 11. uri v S-5. 



Ljubljana, 26. 8. 2026  					                  doc. dr. Aleš Novak
                                                                                            Predsednik komisije za tutorstvo 

